วางพวงมาลาถวายราชสักการะพระบรมราชชนก เนื่องในวันมหิดล ประจำปี 2564
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายสาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุข และคณะผู้บริหาร ข้าราชการ  เจ้าหน้าที่กระทรวงสาธารณสุข รวมทั้งผู้แทนหน่วยงาน มูลนิธิ สมาคม องค์กรต่างๆ วางพวงมาลาถวายราชสักการะพระราชานุสาวรีย์สมเด็จพระมหิตลาธิเบศร อดุลยเดชวิกรม พระบรมราชชนก และสมเด็จพระศรีนครินทราบรมราชชนนี ณ บริเวณลานพระราชานุสาวรีย์ กระทรวงสาธารณสุข จังหวัดนนทบุรี พร้อมกล่าวถวายสดุดีเนื่องในวันมหิดล ซึ่งเป็นวันคล้ายวันสวรรคตของสมเด็จพระมหิตลาธิเบศร อดุลยเดชวิกรม พระบรมราชชนก ตรงกับวันที่ 24 กันยายนทุกปี เพื่อรำลึกถึงพระมหากรุณาธิคุณของทั้งสองพระองค์ที่ทรงมีคุณูปการต่อประเทศชาติ ในฐานะพระบิดาแห่งการแพทย์แผนปัจจุบันของไทยและพระมารดาแห่งการสาธารณสุขไทย ทรงพัฒนาการเรียนการสอน การผลิตแพทย์ อันเป็นการวางรากฐานแก่วงการแพทย์และการสาธารณสุขของไทย ให้เจริญก้าวหน้าทัดเทียมอารยประเทศมาโดยตลอด